CELEX: 62009CN0496
Language: el
Date: 2009-12-02 00:00:00
Title: Υπόθεση C-496/09: Προσφυγή της 2ας Δεκεμβρίου 2009 (φαξ της 30ής Νοεμβρίου 2009 ) — Επιτροπή των Ευρωπαϊκών Κοινοτήτων κατά Ιταλικής Δημοκρατίας

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/44
            
         Προσφυγή της 2ας Δεκεμβρίου 2009 (φαξ της 30ής Νοεμβρίου 2009) — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-496/09)
   2010/C 24/77
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: L. Pignataro και E. Righini)
   
      Καθής: Ιταλική Δημοκρατία
   
      Αιτήματα
   
   
               —
            
            
               Να διαπιστώσει ότι η Ιταλική Δημοκρατία μη λαμβάνοντας όλα τα αναγκαία μέτρα για να συμμορφωθεί με την απόφαση του Δικαστηρίου των Ευρωπαϊκών Κοινοτήτων της 1ης Απριλίου 2004, στην υπόθεση C-99/02 σχετικά με την επιστροφή από τους αποδέκτες των ενισχύσεων οι οποίες, κατά την απόφαση 2000/128/ΕΚ της Επιτροπής, της 11ης Μαΐου 1999, για τα καθεστώτα ενισχύσεως τα οποία έθεσε σε εφαρμογή η Ιταλία σχετικά με μέτρα υπέρ της απασχολήσεως, κρίθηκαν παράνομες και ασύμβατες με την κοινή αγορά, παρέβη τις υποχρεώσεις που υπέχει από την ανωτέρω απόφαση και από το άρθρο 228, παράγραφος 1, ΕΚ.
            
         
               —
            
            
               Να υποχρεώσει την Ιταλική Δημοκρατία να καταβάλει στην Επιτροπή ημερήσια χρηματική ποινή ύψους 285 696 ευρώ για την καθυστέρηση εκτέλεσης της απόφασης που εκδόθηκε επί της υποθέσεως C-99/02, σχετικά με την απόφαση 2000/128/ΕΚ, αρχής γενομένης από την ημέρα εκδόσεως της αποφάσεως επί της υπό κρίση υποθέσεως μέχρι την ημερομηνία κατά την οποία θα έχει εκτελεσθεί η απόφαση στην υπόθεση C-99/02.
            
         
               —
            
            
               Να υποχρεώσει την Ιταλική Δημοκρατία να καταβάλει στην Επιτροπή το κατ’ αποκοπή ποσό που θα προκύψει από τον πολλαπλασιασμό του ημερήσιου ποσού των 31 744 ευρώ επί τον αριθμό των ημερών που θα εξακολουθεί να υφίσταται η παράβαση από την ημέρα της έκδοσης της αποφάσεως στην υπό κρίση υπόθεση, σχετικά με την απόφαση 2000/128/ΕΚ.
            
         
               —
            
            
               Να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Ιταλική Δημοκρατία δεν έλαβε όλα τα αναγκαία μέτρα για να ανακτήσει τις ενισχύσεις που κρίθηκαν από την εν λόγω απόφαση παράνομες και ασυμβίβαστες, καθόσον, από τον Ιούνιο του 2009, έχει ανακτήσει μόνο 52 088 600,60 ευρώ σε σύγκριση με το συνολικό οφειλόμενο ποσό των 281 525 686,79 ευρώ. Η Ιταλική Δημοκρατία αναγνωρίζει ότι το ποσό που απομένει προς εκκαθάριση είναι 229 437 086,19 ευρώ. Επομένως, η Ιταλική Δημοκρατία δεν έλαβε όλα τα αναγκαία μέτρα για να συμμορφωθεί με την απόφαση, όπως απαιτείται από την απόφαση στην υπόθεση C-99/02.